شه‌فه‌ق نيوز/ ليژنه‌ى ته‌ندروستى نيشتمانى له‌ چين ئاشكراى تۆماركردن 16 حاڵه‌ت تازه‌ى تويشبوين وه‌ ڤايرۆس كۆرۆنا كرد له‌ 18ى ئبريل، ك يه‌يش وه‌ كه‌مترين شماره‌يگ شماريه‌ێد له‌ 17ى مارس گوزه‌يشته‌و، له‌ هه‌مان وه‌خت 27 حاڵه‌تيشى كه‌متره‌ له‌ رووژيگ وه‌رجه‌ ئيسه‌.
ليژنه‌گه‌ وت: 9 حاڵه‌ت له‌ چوارچيوه‌ى ئه‌و حاڵه‌ته‌يله‌ ئه‌را كه‌سه‌يليگ تۆمار كريانه‌ له‌ ده‌يشت وڵاته‌گه‌و گله‌و خواردنه‌، وه‌لێ ئه‌و 7 حاڵه‌ته‌گه‌ له‌ ناوچه‌گه‌وه‌ جيواو بويه‌ ئه‌رايان له‌ كه‌سه‌يليگ ك نيشانه‌يل په‌تاگه‌ وه‌پيانه‌و ديار نه‌ويه‌.
جى باسه‌، له‌ وۆهان ك سه‌رچه‌وه‌ى بڵاوبوينه‌وه‌ى په‌تاگه‌س، ده‌سڵاته‌يل ته‌ندروستى چينى له‌ ئاست مه‌ترسيه‌گه‌ى فريه‌ داوه‌زان و باس له‌وه‌ كردن له‌ ناوچه‌ى هۆبى هويچ شوونيگ وه‌ مه‌ترسيدار به‌رزيگ نه‌مه‌ندگه‌و تاقيگايه‌يليش ئه‌وه‌ ده‌رخستن ك هويچ مه‌ترسييگ نه‌مه‌ندنگه‌ سه‌رچه‌وه‌ى ڤايرۆسگه‌ بدێ.
